 Tayari timu hiyo ya Tanzania imeanza kambi katika shule za Filbert Bayi Mkuza Kibaha, Pwani na inafanya mazoezi Kibaha na Uwanja wa Taifa, Dar es Salaam kwa ajili ya mashindano hayo.Kocha Mkuu wa timu hiyo, Robert Kalhaye alisema jana katika mazoezi Uwanja wa Taifa kuwa mwanariadha Anthony Mwanga bado hajaripoti.Alisema wanariadha wengine 26 wanaendelea na mazoezi hayo huku taarifa walizopata, Mwanga ameshindwa kuripoti kwa sababu ya maumivu ya mguu. Alisema wanariadha wengine wanaendelea vizuri na mazoezi chini ya makocha watatu wa timu hiyo pamoja na Meneja Peter Mwita.Alisema baada ya mazoezi ya karibu wiki nzima, watakuwa wakifanya mazoezi mara moja au mbili kwenye Uwanja wa Taifa ili kuwawezesha wanariadha hao kuuzoea uwanja watakaoutumia katika mashindano.Alisema ni matumaini yao makubwa kuwa timu yao itafanya vizuri katika mashindano hayo ya Afrika Mashariki, ambayo tayari nchi za Djibout, Somalia, Sudan, Kenya zimethibitisha kushiriki.